**Իրինա Եգորևնա Անտոնենկո** (ռուս.՝ Ири́на И́горевна Анто́ненко), (սեպտեմբերի 1, 1991(1991-09-01), Եկատերինբուրգ, ՌԽՖՍՀ, ԽՍՀՄ), ռուս մոդել, դերասանուհի, հեռուստահաղորդավար։ *«Միսս Ռուսաստան 2010»* թվականի հաղթողը։

Կենսագրություն
--------------

Իրինա Անտոնենկոն ծնվել է 1991 թվականի սեպտեմբերի 1-ին Գերմանիայի Մագդեբուրգ քաղաքում, Եգոր և Նատալիա Անտոնենկոների ընտանիքում։ Եվ մայրը, և հայրը ոստիկանության աշխատակիցներ էին։

Սովորել է Եկատերինբուրգի թիվ 156 միջնակարգ դպրոցում։

2008 թվականին դպրոցն ավարտելուց հետո ընդունվել է Ուրալի ֆինանսա-իրավաբանական համալսարանը, սակայն զբաղվել էր նաև մոդելի կարիերայով։ «Միսս Ռուսաստան 2010» հաղթելուց հետո, վերջ դրեց մոդելի կարիերային։

Կարիերա
-------

Եկատերինբուրգի «Ալեքսանդրի» գործակալությունում Անտոնենկոն աշխատել է երկու տարի՝ դառնալով շատ պահանջված մոդել։ Մասնակցել է հանրահայտ «New Hollywood Look» գեղեցկության մրցույթին։

2009 թվականի վերջին, նվաճելով «Միսս Եկատերինբուրգ» տիտղոսը, Իրինան որոշում է գնալ Մոսկվա՝ մասնակցելու գեղեցկության համառուսաստանյան մրցույթին։ 2010 թվականի փետրվարի կեսերին մեկնում է մայրաքաղաք՝ մասնակցելու «Միսս Ռուսաստան»-ի եզրափակչի նախապատրաստական աշխատանքներին։

Եվ 2010 թվականի մարտի 6-ին նվաճել է «Միսս Ռուսաստան» տիտղոսը։ Որպես գլխավոր մրցանակ ստացել է 100 հազար ամերիկյան դոլար և հովանավորներից մեկի կողմից արժանացել է վարդագույն ոսկուց պատրաստված ժամացույց, որը զարդարված էր սև ադամանդներով։ Իրինա Անտոնենկոն արժանացել է «Միսս Աշխարհ», ինչպես նաև «Միսս Տիեզերք» տիտղոսներին։ Անտոնենկոն այն առաջին աղջիկն էր Միջին Ուրալում, որն արժանացել է «Միսս Ռուսաստան» տիտղոսին։

Իրինա Անտոնենկոն և գերմանացի դիզայներ Ֆիլիպ Փլեյնը
2010 թվականի մարտի 13-ին Իրինան պայմանագիր է կնքել դիզայներ Ֆիլիպ Փլեյնի հետ՝ դառնալով նրա գովազդային արշավի դեմքը։

2010 թվականի ապրիլի 24-ին Մոսկվայում Իրինան իրականացրել է 8-րդ բարեգործական պարահանդեսը։ «Միսս Ռուսաստան»-ի հաղթողները պարբերաբար կազմակերպում էին բարեգործական պարահանդեսներ։ Օրինակ, Վիկտորյա Լոպիրյովան («Միսս Ռուսաստան 2003»), Ալեքսանդրա Իվանովսկայան («Միսս Ռուսաստան 2005»), Վերա Կրասովան («Փոխ-Միսս Ռուսաստան 2007» և «Փոխ-Միսս Տիեզերք 2008»)։

2010 թվականի օգոստոսի 23-ին մասնակցել է «Միսս Տիեզղերք 2010»-ին, որն անց է կացվել ամերիկյան Լաս Վեգաս քաղաքի «Mandalay Bay Resort and Casino» հյուրանոցում։ Իրինան համարվել է մրցույթի եզրափակչի 15 մասնակիցներից մեկը, սակայն չի հայտնվել առաջին տասնյակում։

2011 թվականի փետրվարի 13-ին մասնակցել է *«Պարեր աստղերի հետ»* նախագծին, որի հեռարձակումը տեղի է ունենում «Ռոսիա 1» հեռուստաալիքով։ Իրինայի զուգընկերն է եղել դերասան Միխայիլ Մամաևը։

Նույն տարում տեղի է ունեցել Իրինա Անտոնենկոյի դեբյուտը կինոյում։ Նրա առաջին աշխատանքը կինոյում ռեժիսոր Տիմուր Բեկմամբետովի «Ֆանտոմ» ("The Darkest Hour", 2011 թվական, Թրիլլեր) կինոնկարում նկարահանումներն էին։ Սակայն հենց հայտնի ռեժիսորի և կինոպրոդյուսերի հետ ծանոթությունն է դարձել Իրինայի ճակատագրի շրջադարձային կետը։ Ֆոտոխցիկը, դերասանական խաղը, ռեժիսորի առաջադրանքների կատարումը այնքան են գրավել Անտոնենկոյին, որ նա որոշել է իր հետագա ճակատագիրը կապել թատրոնի և կինոյի հետ։ Ընդունվելով Ռուսաստանի թատերական արվեստի ինստիտուտ՝ Իրինան առաջին վստահ քայլն արել է դեպի իր երազանքը։

2010 թվականին Անտոնենկոն ընդունել է երիտասարդ երգիչ Մարկ Յուսիմի տեսահոլովակում գլխավոր դերում հանդես գալու առաջարկը։ Տեսանյութը հայտնվել է երկրի գլխավոր երաժշտական հեռուստաալիքների ռոտացիայի մեջ, իսկ երիտասարդ և տաղանդավոր դերասանուհուն անմիջապես ուշադրություն են դարձրել կինոյի ոլորտի մասնագետները։

Կարիերայի զարգացման տրամաբանական շարունակությունը *«4POST»* խմբի ևս մեկ երաժշտական տեսահոլովակում նկարահանումներն էին՝ խմբի մենակատար Դմիտրի Բիկբաևի հետ։

2012 թվականի սեպտեմբերի 23-ին տեղի է ունեցել Իրինայի դեբյուտը որպես թատրոնի դերասանուհի։ Մոսկվայի Վսևոլոդ Մեյերխոլդի անվան թատրոնի բեմում կայացել է Իրինայի մասնակցությամբ «Կախարդական օղակների գաղտնիքը» ներկայացումը։

2014 թվականին Իրինան խաղացել է «Նավը» հեռուստասերիալի գլխավոր դերերից մեկը, որի պրեմիերայից հետո էլ դերասանուհին հայտնի է դարձել։

Ֆիլմագրություն
--------------

| Տարի | Անվանում | Դեր |
| --- | --- | --- |
| 2011 | Մութ ժամը | գեղեցկուհին ակումբում |
| 2013 | Ոսկե վանդակ | Ալինա (գլխավոր ) |
| 2014 | Նավը | Ալյոնա Գրոմովա՝ կապիտանի ավագ դուստրը, որը սիրահարված էր Մաքս Գրիգորեվային |
| 2014 | Հարսանիք չի լինելու | Ալիսա,Նադիայի մրցակիցը |
| 2015 | Անակնկալ սիրելիի համար | Նիկա, Ալեքսեյի սիրուհին |
| 2015 | Արևը՝ նվեր | Լյալյա |
| 2015 | Նավը (2-րդ եթերաշրջան) | Ալյոնա Գրոմովա՝ կապիտանի ավագ դուստրը, որը սիրահարված էր Մաքս Գրիգորեվային |
| 2016 | Ձմեռ պապ. կախարդների ճակատամարտ | Լինա |
| 2016 | Էլաստիկո | Դաշա (գլխավոր դեր) |
| 2017 | Երդվյալ ընկերները | Տանյա (գլխավոր դեր) |
| 2017 | Հաղթողները | Վարվարա Ավիլովա, դերասանուհի |
| 2017 | Սռնու վարդակ | Վերոնիկա Մալյցեվա |
| 2017 | Ճակատագրի խաղը. Կաթալա | Կերպարի անունը չի հիշատակվում |
| 2018 | Ընդմիջում | Կատյա Կաշինա |
| 2019 | Մագոմաև | Թամարա Իլինիչնա Սինյավսկայա՝ օպերային երգչուհի, երգիչ Մուսլիմա Մագոմաևի կինը |

Ծանոթագրություններ
------------------

1. 1 2  ČSFD (չեխերեն) — 2001.
2. ↑  «Мисс Россия-2010» стала жительница Екатеринбурга. // lenta.ru (7 марта 2020 года)
3. ↑  ««Мисс Россия» Ирина Антоненко: Сыграла жену Магомаева в кино, но так и не познакомилась с ней» (ռուսերեն)։ «Вечерняя Москва»։ 2019-08-28։ Վերցված է 2020-03-19
4. ↑  Папа «Мисс-Россия-2010» Игорь Антоненко: «Ирина может представить Екатеринбург всему миру». Газета «Կոմսոմոլսկայա պրավդա» в Екатеринбурге // ural.kp.ru (8 марта 2010 года)
5. ↑  Выбрали самую красивую девушку страны. — Титул «Мисс Россия − 2010» достался Ирине Антоненко из Екатеринбурга. Официальный сайт телекомпании «НТВ» // ntv.ru (7 марта 2010 года)
6. ↑  «Мисс Россия − 2010» Ирина Антоненко открыла восьмой благотворительный Венский бал. Archived 2016-03-04 at the Wayback Machine. // missrussia.ru
7. ↑  Танго Ирины Антоненко. Archived 2011-06-25 at the Wayback Machine. // missrussia.ru

Արտաքին հղումներ
----------------

* Профиль Ирины Антоненко в социальной сети.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | ČSFD · Internet Movie Database |
|  |
| Չափորոշչային վերահսկողություն | GND: 1147717001 · VIAF: 3217151304654449460002 · WorldCat VIAF: 3217151304654449460002 |

 |